钦定古今图书集成/明伦汇编/氏族典/第060卷 > 徐浦
## 钦定古今图书集成/明伦汇编/氏族典/第060卷 > 徐浦

按《浦城县志》：“浦字伯源。举进士，授弋阳令。奸民叶世
豪等聚众煽乱，浦亲诣巢穴，谕以恩信，擒其巨魁，馀
党悉定。抚院交章论荐，擢工科给事中，讥切时政，执
政忌之，遂有外补之命。寻丁母忧，补授广西佥事，征
剿有功，即解绶归。流贼侵境，亲督乡勇御之，贼遁去。
所著有《归闲吟稿》。”